Aprobat

 Preşedinte ADI Ecolect Mureş

 Péter Ferenc

**Strategia de contractare**

**Contractul de delegare a gestiunii activităţilor de colectare şi transport a deșeurilor municipale şi a altor fluxuri de deşeuri și operarea staţiei de transfer Reghin, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din județul Mureș (SMIDS Mureș) – zona 4 Reghin**

1. **Date privind autoritatea contractantă**

**Denumire:** **Asociația de Dezvoltare Intercomunitară Ecolect Mureș**

**Adresă:** Tîrgu Mureş, str. Primăriei nr. 2

**Telefon**: +40 365 455256,

**e-mail:** ecolect@cjmures.ro

**URL:** www.adiecolectms.ro

1. **Obiectul achiziției**
	1. **Denumirea dată contractului de către autoritatea contractantă:**

**“Contractul de delegare a gestiunii activităţilor de colectare şi transport a deșeurilor municipale şi a altor fluxuri de deşeuri și operarea staţiei de transfer Reghin, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din județul Mureș (SMIDS Mureș) – zona 4 Reghin”**

* 1. **Cod CPV principal:**

|  |  |  |
| --- | --- | --- |
| Obiect principal | 90511000 – 2 | Servicii de colectare a deșeurilor menajere |

**Cod CPV suplimentar:**

|  |  |  |
| --- | --- | --- |
| Obiect(e) suplimentar(e) | 90512000 – 9 | Servicii de transport de deșeuri menajere |
|  | 90500000 – 2 | Servicii privind deșeurile menajere și deșeurile |

* 1. **Descrierea succintă:**

Obiectului contractului vizează:

* + 1. colectare și transport separat de deșeuri municipale cu excepția deșeurilor de hârtie, metal, plastic, sticlă;
		2. colectare și transport separat al deșeurilor municipale de hârtie, metal, plastic și sticlă;
		3. operare stație de transfer pentru gestionarea deșeurilor municipale cu excepția celor de hârtie, metal, plastic, sticlă și deșeuri verzi, inclusiv transportul deșeurilor la facilitățile ulterioare de tratare/eliminare
		4. operare stație de transfer pentru gestionarea deșeurilor de hârtie, metal, plastic, sticlă, deșeuri verzi, inclusiv transportul deșeurilor la facilitățile ulterioare de tratare/eliminare și valorificarea deșeurilor de sticlă.

* 1. **Descrierea achiziției publice**

Achiziția se desfășoară în contextul implementării proiectului ”Sistem de Management Integrat al deșeurilor în Județul Mureș”. Proiectul a fost aprobat prin Decizia de Aprobare nr.C(2010) 3587/25.06.2010 a Comisiei Europene și Ordinul Ministrului Mediului și Schimbărilor Climatice nr.1031/30.06.2010 și face obiectul contractului de finanțare nr. 99065/30.06.2010 încheiat de Consiliul Județean Mureș cu Ministerul Mediului și Schimbărilor Climatice, în cadrul Axei prioritare 2 a POS Mediu.

Realizarea achiziției publice în acest context determină o serie de condiționalități de natură tehnică privind în special intinderea obiectului contractului (cantitățile de deșeuri estimate) și fluxurile de deșeuri și constrângeri de natură financiară (stabilirea tarifelor de utilizare prin raportare la planul tarifar care a fost aprobat odată cu aplicația de finanțare).

Față de aceste considerente, studiul de fundamentare și caietul de sarcini utilizează datele provenind din studiul de fezabilitate, aplicația de finanțare (AF) și analiza – cost beneficiu (ACB) care constituie parte integrantă a contractului de finanțare.

Achiziția contribuie la atingerea obiectivelor de dezvoltare regională durabilă și echilibrată și la atingerea țintelor de mediu asumate de România.

Achiziția de face pe o perioadă de 10 (zece) ani

1. **Modalitatea de atribuire**
	1. **Determinarea și justificarea valorii estimate**

Valoarea estimată a contractului, fără TVA, este de **79.525.946,1 lei.**

Conform studiului de fezabilitate care a stat la baza aprobării proiectului SMID în județul Mureș Costurile aferente activității de pentru colectare și transport, au fost stabilite la un nivel de **43,4 euro/tonă** fără TVA, care include și profitul operatorului, fără a se lua în calcul investițiile operatorului, redevența și costurile aferente campaniilor de conștientizare, iar pentru activitatea de operare a stației de transfer Reghin și transportul deșeurilor la facilitățile finale de **15,1 euro/tona** conform PJGD Mureș, care include și profitul operatorului, fără a se lua în calcul investițiile operatorului, redevența și costurile aferente campaniilor de conștientizare.

Modalitate de calcul este prezentată în tabelele de mai jos :

**Zona 4**

Pentru activitatea de colectare:

|  |  |  |
| --- | --- | --- |
| 1 | Cost operare eurocf. PJGD | 43,40 |
| 2 | curs euro leu | 4,93 |
| 3 | IPC\* | 17,78 |
| 4(1x2+3) | Cost operare lei/tonă | 230,95 |
| 5 | CantitateCf. CS | **15.264,67** |
| 6(4x5) | Cost total operare anual | 3.525.375,57 |
| 7 | Investiții amortizare+ saci cf. CS | 2.327.911,25 |
| 8 | RedevențăCf. contract | 488.269,55 |
| 9 | Campanii conștientizare (pop X 2 lei) cf. CS | 177.414 |
| 10(6+7+8+9) | Cost total anual | 6.518.970,37 |
| 11(10X10 ani) | **Valoare contract****(10 ani)** | **65.189.703,70** |
| 12(10/5) | Cost lei/tonă | 427,06 |

pentru activitatea de transfer

|  |  |  |
| --- | --- | --- |
| 1 | Cost operare eurocf. PJGD | 15,1 |
| 2 | Curs euro leu | 4,93 |
| 3 | IPC\* | 6,19 |
| 4(1x2+3) | Cost operare lei/tonă | 80,35 |
| 5 | CantitateCf. CS | **15.264,67** |
| 6(4x5) | Cost total operare anual | 1.226.516,23 |
| 7 | Investiții amortizareCf. CS | 165.375 |
| 8 | RedevențăCf. contract | 41.733,01 |
| 9 | Campanii constientizare (pop X 2 lei) cf. CS | 0,00 |
| 10(6+7+8+9) | Cost total anual | 1.433.624,24 |
| 11(10X 10 ani) | **Valoare contract****(10 ani)** | **14.336.242,4** |
| 12(10/5) | Cost lei/tonă | 93,92 |

\*Perioada de referință aprilie 2021 – iunie 2022

* 1. **Alegerea și justificarea procedurii de atribuire**

Procedura de atribuire aleasă este **licitația deschisă într-o singură etapă**, prin raportare la valoarea estimată și ținând cont de prevederile art.11 alin.1 coroborate cu prevederile art.71 și urm. din Legea nr.98/2016. Procedura se va desfășura online.

Nu se aplică o procedură care presupune atribuirea contractului pe mai multe loturi având în vedere că că eventuala aplicare pe loturi nu ar asigura stabilirea unui tarif unic la nivelul întregului județ, în conformitate cu prevederile aplicației de finanțare care a stat la baza aprobării proiectului *”Sistem de Management Integrat al deșeurilor în Județul Mureș”.*

* 1. **Durata contractului**

Durata contractului este de 10 ani, adică 120 de luni, de la data emiterii ordinului de începere a prestării serviciilor. Stabilirea duratei contractului s-a făcut în considerarea următoarelor aspecte:

La stabilirea duratei contractului s-a avut în vedere perioada de 10 ani necesară amortizării investițiilor în sarcina corelată cu necesitatea menținerii unui nivel de suportabilitate al tarifului și prevederile art.32 alin.3 din legea 51/2006 a serviciilor comunitare de utilităţi publice.

Durata propusă pentru contractele de delegare a gestiunii activităților de colectare și transport a deșeurilor este de 10 ani, având în vedere că această durată constituie durata medie de funcționare mașinile și utilajele necesare prestării serviciului și durata maximă de funcționare pentru recipientele de colectare

Ținând cont de situația preconizată pentru funcționarea SMID Mureș:

- Valori mari de investiții care urmează a fi realizate de viitorii operatori pentru a se putea respecta prevederile legale (colectarea pe 3 fracții a deșeurilor reciclabile, implementarea sistemului de colectare separată a biodeșeurilor, implementarea instrumentului economic “plătești cât arunci”,)

o durată mai mică de 10 ani a contractelor de delegare pentru zonele din județul Mureș conduce la costuri mari care depășesc suportabilitatea populației pentru plata serviciilor.

* 1. **Alegerea și justificarea criteriilor de calificare privind capacitatea și, după caz, criteriile de selecție**

Criteriile de calificare și selecție au fost stabilite în conformitate cu prevederile art.163 și următoarele din Legea nr.98/2016 și vizează strict motivele de excludere, respectiv capacitatea ofertantului.

* + 1. **Motivele de excludere**

Motivele de excludere au fost determinate în considerarea prevederilor legale, respectiv a art 164-167 din Legea 98/2016 .

Pentru determinarea situațiilor de conflict de interese se indică în anunțul de participare și în fișa de date identitatea persoanelor cu funcții de decizie la nivelul autorității contractante cu privire la acestă procedură și identitatea persoanelor care furnizează serviciile auxiliare achiziției.

Modalitate de îndeplinire: se va completa DUAE de catre operatorii economici participanti la procedura de atribuire cu informatiile aferente situatiei lor, iar ulterior se vor prezenta documentele suport aferente, respectiv Certificatul eliberat de Administratia Finantelor Publice precum si Certificatul/ certificatele eliberate de Autoritatiile Publice Locale din care sa rezulte faptul ca, operatorul economic nu are datorii restante catre bugetul de stat sau bugetul/ bugetele locale la momentul prezentarii acestora. Documentele justificative care probeaza indeplinirea celor asumate prin completarea DUAE urmeaza a fi prezentate, la solicitarea autoritatii contractante, doar de catre ofertantul clasat pe locul I în clasamentul intermediar intocmit la finalizarea evaluarii ofertelor. Pentru persoanele fizice/juridice straine, documentele se prezintă în copie legalizată/copie lizibila cu mentiunea „conform cu originalul” si vor fi insotite de traducere autorizata in limba româna.

**Cerința 1**

Ofertantul sau dupa caz, ofertantul asociat, tertul sustinator, subcontractantul declarat nu trebuie sa se încadreze în situatiile prevazute la art. 164 din Legea nr. 98/2016.

Modalitatea prin care poate fi demonstrată îndeplinirea cerinţei:

Pâna la data limita de depunere a ofertelor se va prezenta D.U.A.E., iar ulterior, în conformitate cu Nota nr.1 se vor prezenta documentele suport aferente, respectiv, Cazierul judiciar si fiscal pentru operatorul economic si Cazierul judiciar pentru fiecare din membrii organului de administrare, de conducere sau de supraveghere al operatorului economic si pentru persoanele care au putere de reprezentare, de decizie sau de control în cadrul acestuia, în conformitate cu art. 164 alin. (2) din Legea nr. 98/2016.

**Cerința 2**

Ofertantul sau dupa caz, ofertantul asociat, tertul sustinator, subcontractantul declarat nu trebuie sa se încadreze în situatiile prevazute de art. 165 din Legea nr. 98/2016.

Modalitatea prin care poate fi demonstrată îndeplinirea cerinţei :

Pâna la data limita de depunere a ofertelor se va prezenta D.U.A.E., iar ulterior, în conformitate cu Nota nr.1 se vor prezenta documentele suport aferente, respectiv Certificatul eliberat de Administratia Finantelor Publice precum si Certificatul/ certificatele eliberate de Autoritatiile Publice Locale din care sa rezulte faptul ca, operatorul economic nu are datorii restante catre bugetul de stat sau bugetul/ bugetele locale la momentul prezentarii acestora.

**Cerinta 3**

Ofertantul sau dupa caz, ofertantul asociat, tertul sustinator, subcontractantul declarat nu trebuie sa se încadreze în situatiile prevazute de art.167 din Legea nr.98/2016.

Modalitatea prin care poate fi demonstrată îndeplinirea cerinţei:

Pâna la data limita de depunere a ofertelor se va prezenta D.U.A.E.

**Cerinta 4**

Ofertantul sau dupa caz, ofertantul asociat, tertul sustinator, subcontractantul declarat nu trebuie sa se încadreze în situatiile prevazute de art. 60, lit. d) si e) din Legea nr. 98/2016.

Modalitatea prin care poate fi demonstrată îndeplinirea cerinţei :

Pâna la data limita de depunere a ofertelor se va prezenta Declaratie pe propria raspundere privind neîncadrarea în prevederile art. 60, lit. d) si e) din Legea nr. 98/2016.

Persoanele cu functie de decizie sunt: Tóth Andrea director executiv, Koss Gabriela – şef departament monitorizare, Kiss-Miki Levente– consilier ecolog, Laszlo Lidia-consilier ecolog, Máté János – consilier ecolog, Moisenco Iuliu Nicolae - consilier ecolog, Nagy Julia – asistent director, Orminișan Cristian – consilier ecolog, Antal Ana Stela consilier ecolog, Pál Csaba – consilier ecolog, Nagy Enikő Zsuzsanna consilier ecolog, Vlad Mariana consilier ecology, György Szabolcs Csaba- consilier juridic, Szabo Agnes-consilier economic, Ungur Carmen Ramona consilier economic, Luca Claudia – consilier juridic, din cadrul ADI Ecolect Mureș. Reprezentant Consiliu Județean Mureș potrivit prevederilor art. 175 din Codul administrativ – Péter Ferenc președinte, Megheșan Nicolae Sorin – primar Mun. Târnaveni, Dan Vasile Dumitru - primar comuna Ibănești, Simon István – primar comuna Sînpaul, Reprezentant Municipiul Tirgu Mureș – Soós Zoltán primar,

Municipiul Reghin – Márk Endre Dezső primar, Comunele: Aluniș – Kristof József Loránt primar, Batoș – Cotoi Dumitru primar, Beica de Jos – Modovan Maria primar, Brîncovenești – Ördög Ferenc primar, Breaza – Deák Attila primar, Chiheru de Jos – Pop Eremia primar, Cozma – Ormenișan Petru primar, Deda – Cadar Lucreția primar, Fărăgău – Milășan Ioan primar, Gurghiu – Boar Laurențiu Dumitru primar, Hodac – Iacob Valentin primar, Ibănești – Dan Vasile Dumitru primar, Ideciu de Jos – Feier Lucian Lăurean, Lunca – Vultur Teodor primar, Lunca Bradului – Bexa Alexandru primar, Petelea – Pădurean Sorin Pompei primar, Răstolița – Lircă Marius primar, Rușii Munți – Chiș Bălan Ilie primar, Solovăstru – Tătar Chirilă Ilie primar, Stânceni – Ciobotă Dinu primar, Suseni – Mariș Mircea primar, Vătava – Bendriș Emil primar, Voivodeni – Boer Vasile primar.

**Nota nr. 1**

Pâna la termenul limita stabilit pentru depunerea ofertelor, operatorii economici participanti vor prezenta DUAE (Documentul Unic de Achizitie European) atasat documentatiei de atribuire completat în mod corespunzator de fiecare operator participant în parte (dupa caz,ofertant, ofertant asociat, tert sustinator, subcontractant declarat), în scopul de a face dovada preliminara a îndeplinirii cerintelor mentionate anterior.

Înainte de atribuirea contractului, autoritatea contractanta va solicita ofertantului clasat pe primul loc dupa aplicarea criteriului de atribuire sa prezinte documentele justificative, prin care confirma îndeplinirea tuturor criteriilor de calificare, în conformitate cu cerintele stabilite prin DUAE si prin documentatia de atribuire.

**Nota nr. 2**

Prin exceptie de la prevederile Notei nr.1, pâna la termenul stabilit pentru depunerea ofertelor, împreuna cu DUAE, operatorii economici participanti vor prezenta si Angajamentul ferm al terților (după caz), acord de asociere și de subcontracatare ( după caz), Declaratia privind neîncadrarea în prevederile art. 60, lit. d) si e) din Legea nr. 98/2016 – Formularul nr. 2. În acest sens, ofertantul, ofertantul asociat, tertul sustinator și subcontractantul nu trebuie sa se afle în conflict de interese cu urmatoarele persoane cu functie de decizie din cadrul autoritatii contractante si a unitatilor beneificare, implicate în organizarea, derularea si finalizarea procedurii de atribuire: Persoanele cu functie de decizie sunt: Tóth Andrea director executiv, Koss Gabriela – şef departament monitorizare, Kiss-Miki Levente– consilier ecolog, Laszlo Lidia-consilier ecolog, Máté János – consilier ecolog, Moisenco Iuliu Nicolae - consilier ecolog, Nagy Julia – asistent director, Orminișan Cristian – consilier ecolog, Antal Ana Stela consilier ecolog, Pál Csaba – consilier ecolog, Nagy Enikő Zsuzsanna consilier ecolog, Vlad Mariana consilier ecolog, György Szabolcs Csaba- consilier juridic, Szabo Agnes-consilier economic, Ungur Carmen Ramona consilier economic, Luca Claudia – consilier juridic, din cadrul ADI Ecolect Mureș. Reprezentant Consiliu Județean Mureș potrivit prevederilor art. 175 din Codul administrativ – Péter Ferenc președinte, Megheșan Nicolae Sorin – primar Mun. Târnaveni, Dan Vasile Dumitru - primar comuna Ibănești, Simon István – primar comuna Sînpaul, Reprezentant Municipiul Tirgu Mureș – Soós Zoltán primar,

Municipiul Reghin – Márk Endre Dezső primar, Comunele: Aluniș – Kristof József Loránt primar, Batoș – Cotoi Dumitru primar, Beica de Jos – Modovan Maria primar, Brîncovenești – Ördög Ferenc primar, Breaza – Deák Attila primar, Chiheru de Jos – Pop Eremia primar, Cozma – Ormenișan Petru primar, Deda – Cadar Lucreția primar, Fărăgău – Milășan Ioan primar, Gurghiu – Boar Laurențiu Dumitru primar, Hodac – Iacob Valentin primar, Ibănești – Dan Vasile Dumitru primar, Ideciu de Jos – Feier Lucian Lăurean, Lunca – Vultur Teodor primar, Lunca Bradului – Bexa Alexandru primar, Petelea – Pădurean Sorin Pompei primar, Răstolița – Lircă Marius primar, Rușii Munți – Chiș Bălan Ilie primar, Solovăstru – Tătar Chirilă Ilie primar, Stânceni – Ciobotă Dinu primar, Suseni – Mariș Mircea primar, Vătava – Bendriș Emil primar, Voivodeni – Boer Vasile primar.

**Nota nr. 3**

Pentru a asigura verificarea modului de indeplinire a cerintei nr. 4, în conformitate cu Nota nr. 1 de mai sus se vor prezenta documente edificatoare ce contin informatii cu privire la membrii organului de administrare, de conducere sau de supraveghere al fiecarei entitati implicate în procedura de atribuire, precum si persoanele care au putere de reprezentare, de decizie sau de control în cadrul acestora.

**Nota nr. 4**

Operatorul economic prezintă pentru sediul principal documente din care să reiasă neîncadrarea în prevederile art. 165 alin. (1), iar pentru sediile secundare/punctele de lucru, o declaraţie pe propria răspundere privind îndeplinirea obligaţiilor de plată a impozitelor, taxelor sau contribuţiilor la bugetul general consolidat datorate.

**Nota nr. 5**

Ofertele depuse de operatorii economici care figureaza cu datorii restante la data prezentarii documentelor, vor fi excluse în confomitate cu prevederile art. 165 alin. (1) din Legea nr. 98/ 2016 privind achizitiile publice, cu exceptia situatiilor prevazute la art. 165 alin. (3) si art. 166 alin. (2) din acelasi act normativ.

**Nota nr. 6**

Operatorii economici nerezidenti (straini) au dreptul de a prezenta orice documente edificatoare eliberate de autoritatile competente ale tarii de origine (cum ar fi certificate, caziere fiscal sau alte documente echivalente) pentru demonstrarea faptului ca si-au îndeplinit obligatiile de plata restante a impozitelor, taxelor si contributiilor catre bugetul de stat si bugetul local, în conformitate cu legislatia din tara de rezidenta, precum si un certificat de rezidenta fiscala (evitarea dublei impuneri) valabil pentru anul calendaristic în curs ori a unui angajament de obtinere a acestui document, cel mai târziu pâna la data semnarii contractului.

* + 1. **Capacitatea de exercitare a activității profesionale**

**Cerinta 1**

Se vor prezenta documente care dovedesc forma de înregistrare a operatorului economic, respectiv Certificatul constatator emis de Oficiul Registrului Comertului în raza caruia este situat sediul ofertantului din care sa rezulte cel putin informatiile legate de structura actionarilor, reprezentantilor legali, obiectul de activitate, sedii secundare, puncte de lucru. Certificatul constatator trebuie sa contina date actuale/ reale la momentul prezentarii.

**Nota nr. 1:**

Pâna la termenul limita stabilit pentru depunerea ofertelor, operatorii economici participanti vor prezenta D.U.A.E. (Documentul Unic de Achizitie European) atasat documentatiei de atribuire, conform art. 193 alin. (1) din Legea 98/2016, transmis în mod corespunzator de fiecare operator economic în parte (dupa caz, ofertant, ofertant asociat, subcontractant declarat), în scopul de a face dovada preliminara a îndeplinirii cerintelor mentionate anterior.

Înainte de atribuirea contractului de achizitie publica, autoritatea contractanta va solicita ofertantului clasat pe primul loc dupa aplicarea criteriului de atribuire sa prezinte documentele justificative prin care confirma îndeplinirea tuturor criteriilor de calificare, în conformitate cu cerintele stabilite prin DUAE si prin documentatia de atribuire.

**Nota nr. 2:**

Obiectul contractului trebuie sa aiba corespondent în codul CAEN din Certificatul Constatator emis de ONRC, iar ofertantul trebuie sa fie autorizat sa desfasoare activitatile aferente contractului, conform art. 15 din Legea nr. 359/2004. În cazul persoanelor fizice autorizate se va prezenta autorizatia de functionare sau alte documente echivalente din care sa rezulte competenta acestora de a realiza activitatile care fac obiectul prezentului contract.

**Nota nr. 3:**

Operatorii economici nerezidenti (straini): vor prezenta documente echivalente care dovedesc o forma de înregistrare/ atestare ori apartenenta din punct de vedere profesional în conditiile legii din tara de rezidenta, din care sa rezulte ca operatorul economic este adecvat constituit, ca nu se afla în niciuna din situatiile de anulare a constituirii si ca are capacitatea profesionala de a realiza activitatile care fac obiectul prezentului contract în corelare cu cerintele mai sus mentionate si reglementarile aplicabile în tara de origine/ tara în care operatorul economic este stabilit.

**Nota nr. 4:**

În cazul participarii la procedura cu oferta comuna si in situatia în care ofertantul intetioneaza sa subcontracteze parti din contractele subsecvente, cerintele aferente acestui criteriu de calificare pot fi îndeplinite în conditiile art. 51 din H.G. nr. 395/2016.

Justificare: Cerința este introdusă pentru a permite aprecierea de către autoritatea contractantă a caracterului licit al desfășurării activităților care fac obiectul contractului de către participanții la procedură. Modalitatea de formulare a cerinței pentru operatori nerezidenți ține cont de principiul recunoașterii reciproce.

Criteriile de calificare și selecție care vizează capacitatea ofertantului au fost stabilite în raport cu natura și complexitatea achiziției, cu respectarea principiului proprționalității și vizează:

* + 1. **Situația economică şi financiară**

**Cerinta 1**

Bonitate/acces la resurse.-ofertantul trebuie sa demonstreze ca, la data de începere a contractului, va avea acces sau are disponibile resurse reale, negrevate de datorii, linii de credit confirmate de banci sau alte mijloace financiare suficiente pentru a realiza realiza nivelul fluxului de numerar/fluxului de trezorerie/cash-flow-ul de prestare a serviciilor pentru primele 2 luni de derulare a contractului de operare, in valoare de 1.325.432,43 lei.

Modalitatea prin care poate fi demonstrată îndeplinirea cerinţei

Demonstrarea Nivelului fluxului de numerar/ fluxului de trezorerie/cash-flow se realizeaza prin completarea cerintei corespunzatoare in formularul DUAE din documentatia de atribuire cu informații relevante cu privire la modul in care va avea acces la resursele de finantare.

Pentru demonstrarea posibilitatii de acces la resurse financiare necesare derularii contractului pentru o perioadă de cel puțin 2 luni, ofertantul poate apela, dar fără a se limita, la următoarele opțiuni:

- resurse/disponibilități financiare reale, negrevate de datorii;

- linii de credit confirmate de banci;

- alte mijloace financiare suficiente pentru a realiza cash-flow-ul la nivelul minim de 1.325.432,43 lei (inclusiv TVA).

Înainte de atribuirea contractului entitatea contractantă va solicita, numai ofertantului clasat pe primul loc în clasamentul intermediar întocmit după aplicarea criteriului de atribuire, să prezinte documente justificative actualizate prin care să demonstreze îndeplinirea cerinței privind situaţia economică şi financiară în conformitate cu informațiile cuprinse în DUAE.

Documentele justificative actualizate prin care ofertantul clasat pe primul loc în clasamentul intermediar al ofertelor admisibile, care probează îndeplinirea cerinței privind nivelul fluxului de numerar/ fluxului de trezorerie/cash-flow sunt următoarele, fără a se limita la :

- extrase bancare corespunzătoare actualizate la data prezentării;

- scrisoare din partea băncilor/ societati finantatoare,

- alte documente echivalente prin care ofertantul atestă că deține accesul la o finantare in valoare minim de 1.325.432,43 lei (inclusiv TVA) pentru o perioadă de cel puțin 2 luni de executare a contractului.

Disponibilitatea de sustinere a contractului, indiferent sub ce forma este dovedita, va trebui sa contina denumirea contractului, suma si perioada solicitata.contractului, suma si perioada solicitata.

Informatii privind sustinerea capacitatii economice si financiare a ofertantului/ grupului de operatori economic (daca este cazul):

Operatorul economic are dreptul, dacă este cazul, să invoce susţinerea unui/unor terţ/terţi în ceea ce priveşte îndeplinirea criteriilor referitoare la situaţia privind capacitatea economică si financiară, indiferent de natura relaţiilor juridice existente între operatorul economic şi terţul/terţii respectiv/respectivi.

Fiecare participant la procedura de atribuire a contractului de achizitie publica, indiferent de calitatea sa (ofertant unic, lider de asociere, asociat, subcontractant, terț susținător) va completa propriul său DUAE.

Odată cu depunerea formularului DUAE ofertantul va depune și angajamentul ferm al tertului sustinator (Formular nr.4), din care rezultă modul efectiv în care se va materializa susținerea acestuia.

Odată cu angajamentul de susţinere, ofertantul are obligaţia să prezinte documente transmise acestuia de către terţul/terţii susţinător/susţinători, din care să rezulte modul efectiv prin care terţul/terţii susţinător/susţinători va/vor asigura îndeplinirea propriului angajament de susţinere, documente care se vor constitui anexe la respectivul angajament.

Justificare: Perioada de 2 luni a fost stabilită având în vedere prevederile art. 42 alin 9 din legea 51 /2006 are stabilesc că „*Factura pentru serviciile furnizate/prestate se emite cel mai târziu până la data de 15 a lunii următoare celei în care prestaţia a fost efectuată Utilizatorii serviciilor de utilităţi publice, persoane fizice sau juridice, sunt obligaţi să achite facturile reprezentând contravaloarea serviciilor furnizate/prestate în termenul de scadenţă de 15 zile de la data emiterii facturilor; data emiterii se înscrie pe factură. Termenul de scadenţă privind plata facturii se ia în calcul începând cu data emiterii facturii.*”, ceea ce conduce la efectuarea serviciului fără a avea acces la surse financiare pentru o perioada de 2 luni.

Cuantumul a fost stabilit potrivit formulei : valoare anuală estimată/12 luni X 2 luni.

* + 1. **Capacitatea tehnică şi/sau profesională**
			1. **Informatii privind experienta similara:**

**Cerinta nr. 1**

Ofertantul trebuie sa probeze ca a prestat și dus la bun sfârșit în cadrul a maximum 2 contracte servicii similare cu cele care fac obiectul contractului care urmează a fi atribuit, care includ cel putin activitatea de colectare si transport a 15,264.67 tone/an deșeuri municipale, în ultimii 3 ani.

Justificare: Autoritatea contractantă consideră necesar ca ofertanții să facă dovada deținerii de experiență similară în domeniul de gestiune a deșeurilor care constituie obiectul contractului de delegare. Cerința a fost menținută la un nivel minim care să permită participarea la procedura competitivă a unui număr cât mai mare de operatori, în condiții de tratament egal și nediscriminatoriu, fiind de 15.264,67 tone/an conform cantităților anuale estimate.

Modalitatea prin care poate fi demonstrată îndeplinirea cerinţei

Se va prezenta:

- Pentru a face dovada îndeplinirii cerintei de calificare ofertantul va prezenta contracte și certificate/ documente/ recomandari/ proceseverbale de receptie partiale/ finale (datate, semnate si parafate de catre beneficiarul contractului) prin care se confirma prestarea serviciilor

similare si din continutul carora sa rezulte cel putin informatii referitoare la: beneficiarul contractului, natura serviciilor prestate si cantitatile aferente, perioada în care au fost prestate serviciile similare, modul de îndeplinire a obligatiilor contractuale.

**Nota 1:**

Pâna la termenul limita stabilit pentru depunerea ofertelor, operatorii economici participanti vor prezenta D.U.A.E. (Documentul Unic de Achizitie European) atasat documentatiei de atribuire, conform art. 193 alin. (1) din Legea 98/2016, completat în mod corespunzator de fiecare operator participanta în parte (dupa caz, ofertant, ofertant asociat, tert sustinator), în scopul de a face dovada preliminara a îndeplinirii cerintelor

mentionate anterior.

Înainte de atribuirea contractului, autoritatea contractanta va solicita ofertantului clasat pe primul loc dupa aplicarea criteriului de atribuire sa prezinte documentele justificative prin care confirma îndeplinirea tuturor criteriilor de calificare, în conformitate cu cerintele stabilite prin DUAE si prin documentatia de atribuire.

**Nota 2:**

Serviciile indicate în scopul dovedirii experientei similare trebuie sa reprezinte servicii efectiv prestate în perioada mentionata, sens în care se vor prezenta dovezi corespunzatoare privind efectuarea acestora (documente din cadrul carora sa rezulte

natura, complexitatea si volumul acestora), dupa caz, autoritatea contractanta, prin comisia de evaluare nominalizata rezervandu-si dreptul de a solicita referinte oficiale cu privire la respectivele servicii de la beneficiar si/sau autoritatile competente.

Informatii privind susținerea capacității tehnice si profesionale a ofertantului/ grupului de operatori economic (daca este cazul):

Operatorul economic are dreptul, dacă este cazul, să invoce susţinerea unui/unor terţ/terţi în ceea ce priveşte îndeplinirea criteriilor referitoare la situaţia privind capacitatea tehnică şi profesională, indiferent de natura relaţiilor juridice existente între operatorul economic şi terţul/terţii respectiv/respectivi.

Fiecare participant la procedura de atribuire a contractului de achizitie publica, indiferent de calitatea sa (ofertant unic, lider de asociere, asociat, subcontractant, terț susținător) va completa propriul său DUAE.

Odată cu depunerea formularului DUAE ofertantul va depune și angajamentul ferm al tertului sustinator (Formular nr.5), din care rezultă modul efectiv în care se va materializa susținerea acestuia. Odată cu angajamentul de susţinere, ofertantul are obligaţia să prezinte documente transmise acestuia de către terţul/terţii susţinător/ susţinători, din care să rezulte modul efectiv prin care terţul/terţii susţinător/ susţinători va/vor asigura îndeplinirea propriului angajament de susţinere, documente care se vor constitui anexe la respectivul angajament.

**Cerința nr. 2**

Informatii cu privire la subcontractanti:

În cazul în care parti din contractul ce urmeaza a fi atribuit vor fi îndeplinite de catre unul sau mai multi subcontractanti, ofertantul are obligatia de a preciza partea/ partile din contract pe care acesta urmeaza sa le subcontracteze.

Modalitatea prin care poate fi demonstrată îndeplinirea cerinţei

Operatorii economici vor indica in cadrul DUAE informatii cu privire la partea/partile din contract pecare intentioneaza sa le subcontracteze.

**Nota 1:**

Pâna la termenul limita stabilit pentru depunerea ofertelor, operatorii economici participanti vor prezenta *DUAE (Documentul Unic de Achizitie European)* atasat documentatiei de atribuire completat în mod corespunzator de fiecare operator participanta în parte (dupa caz, ofertant, ofertant asociat, subcontractant declarat) împreuna cu Acordul/Acordurile de subcontractare, în scopul de a face dovada preliminara a îndeplinirii cerintelor mentionate anterior.

Înainte de atribuirea contractului, autoritatea contractanta va solicita ofertantului clasat pe primul loc dupa aplicarea criteriului de atribuire sa prezinte documentele justificative prin care confirma îndeplinirea tuturor criteriilor de calificare, în conformitate cu cerintele stabilite prin DUAE si prin documentatia de atribuire.

**Nota 2:**

Resursele privind capacitatea tehnica si profesionala a subcontractantilor declarati se vor lua în considerare pentru partea lor de implicare în contractul care urmeaza a fi atribuit, daca sunt prezentate documente relevante în acest sens de catre ofertantul care invoca sustinerea din partea subcontractantilor.

**Nota 3:**

Autoritatea contractanta îsi rezerva dreptul de a solicita ofertantului clasat pe primul loc dupa aplicarea criteriului de atribuire sa prezinte informatii si documente relevante referitoare la capacitatea tehnica si profesionala a subcontractantilor propusi, cu privire la partea/partile din contract pe care acestia urmeaza sa o/le îndeplineasca efectiv.

* 1. **Alegerea și justificarea criteriului de atribuire și, după caz, a factorilor de evaluare utilizați**

**Criteriul de atribure: *cel mai bun raport calitate-preț* în ceea ce privește următoarele criterii :**

* + 1. **Pretul ofertei 90 %**
			1. **Pretul ofertei 90 %**

**Descriere : valoarea totală a contractului 90** %. Valoarea totală a contractului se stabilește pe baza tarifelor determinate prin fișa de fundamentare aferentă (fiecărei) activități, a cantității anuale indicate și a numărului de ani de derulare a contractului

Algoritm de calcul: Pentru valoarea minimă ofertată se va acorda punctajul maxim aferent sub-factorului de evaluare. Pentru altă valoare ofertată, punctajul se va calcula astfel: P1(n) = [valoare minimă / valoare oferta (n)] x numarul maxim de puncte acordat pentru criteriu.

* + - 1. **Nivel de asigurare a protecției mediului 10 %**

Descriere: Autogunoierele destinate colectarii deseurilor, solicitate prin Caietul de Sarcini, autogunoiere de care operatorul desemnat castigator va avea obligatia sa dispuna pentru prestarea activitatilor, trebuie sa asigure un nivel superior de protectie a mediului, nivel exprimat prin respectarea standardelor de performanta privind emisiile.

Algoritm de calcul: P2(n) = {10 x [(capacitatea totala de transport exprimata in mc a autogunoierelor care respecta standardul Euro 6) / (capacitatea totala de transport exprimata in mc a autogunoierelor ofertate de participant)] + 7x [(capacitatea totala de transport exprimata in mc a autogunoierelor care respecta standardul Euro 5) / (capacitatea totala de transport exprimata in mc a autogunoierelor ofertate de participant)] + 4 x [(capacitatea totala de transport exprimata in mc a autogunoierelor care respecta standardul Euro 4) / (capacitatea totala de transport exprimata in mc a autogunoierelor ofertate de participant)]} +1x [(capacitatea totala de transport exprimata in mc a autogunoierelor sub standardul Euro 4) / (capacitatea totala de transport exprimata in mc a autogunoierelor ofertate de participant)]

Pentru punctajul maxim ofertat se va acorda punctajul maxim aferent sub-factorului de evaluare. Pentru alt punctaj ofertat, punctajul se va calcula astfel: P2(n) = [punctaj oferta / punctaj maxim (n)] x numarul maxim de puncte acordat pentru criteriu.

Punctajul final pentru fiecare oferta va fi stabilit prin însumarea punctajelor obtinute pentru cei 3 factori de evaluare: P = P1 + P2.

Justificare: Ponderea factorilor de evaluare s-a stabilit ținând cont de cantitatea de deșeuri pentru a se asigura un nivel cât mai ridicat al suportabilității tarifului și s--a acordat de asemenea o pondere de 10% pentru nivelul de protecție a mediului care se realizează prin normele de poluare ale autogunoierelor.

1. **Modalitatea de achiziție**

Având în vedere complexitatea achiziției și desfășurarea acesteia în cadrul unui proiect finanțat din POS Mediu, implementarea procedurii de achiziție se face prin utilizarea resurselor existente la nivelul entității contractante.

1. **Contractul**
	1. **Tipul contractului**

Tipul contractului: **contract de achiziție de servicii**.

* 1. **Riscuri**

Determinarea procedurii de achiziție conform prevederilor art.229 – 230 din Legea nr.98/2016 privind achizițiile publice, respectiv art.7 – 8 din Legea nr.100/2016 s-a făcut prin elaborarea studiului de fundamentare care analizează repartiția principalelor riscuri de operare. La momentul elaborării studiului nu au fost identificate riscuri de operare substanțiale în sarcina operatorilor.

* 1. **Mecanisme de plata**

Contravaloarea Serviciului prestat pe Aria Delegării, se facturează lunar de către Delegat, direct către UAT, pe baza avizului ADI. Avizul ADI are în vedere:

- analiza și verificarea documentelor justificative (ex: bonuri de cântar, formular Anexa 3 de încărcare-descărcare deșeuri nepericuloase, precum și alte documente de natură să asigure trasabilitatea deșeurilor, documente aferente încredințării spre reciclare a deşeurilor din sticlă, inclusiv veniturile care vor fi/sunt obținute, determinarea reducerii contravalorii facturii urmare a încredințării spre valorificare a deșeurilor din sticlă) ale serviciului de salubrizare prestat, în baza cărora se va realiza certificarea cantităților deșeurilor municipale colectate și transportate în cadrul contractului de delegare zonal;

- monitorizarea gradului de atingere a parametrilor cantitativi și calitativi aferenți serviciului de salubrizare prestat în luna respectivă.

Pentru determinarea cantităților acceptate la facturare se vor avea în vedere cantitățile efectiv transportate la facilitățile de tratare/eliminare finală – la TMB Sânpaul și SSCT Cristești.

Delegatul va înainta către ADI, în termen de 3 zile de la finalul lunii, documentele justificative ale serviciului de salubrizare prestat (ex: bonuri de cântar, formular Anexa 3 de încărcare-descărcare deșeuri nepericuloase, precum și alte documente de natură să asigure trasabilitatea deșeurilor și acoperirea costurilor de către OIREP-uri) a căror conformitate va fi evaluată de către ADI. Sub condiția primirii, analizării și verificării acestor documente, în termen de cel mult 10 zile de la înregistrarea tuturor documentelor necesare analizei, ADI va emite avizul în cauză.

 Factura pentru serviciile furnizate/prestate va fi emisă numai după avizul ADI, cu luarea în considerare a veniturilor obținute din încredințarea spre reciclare a deșeurilor din sticlă și transmisă către UAT-urile care au calitatea de Delegatar, însoțită de documentele justificative ale serviciului de salubrizare prestat, comunicarea acesteia realizându-se și înspre știința ADI. UAT-urile beneficiare sunt obligate să achite facturile reprezentând contravaloarea serviciilor furnizate/prestate în termenul de scadenţă de 15 (cincisprezece) zile de la data emiterii facturilor către UAT-urile destinatare; Delegatul are obligația de a comunica factura în termen de 3 zile de la emitere către UAT-urile destinatare.

* 1. **Penalitati și sancțiuni**

Având în vedere Redevența, în cazul în care Delegatul nu efectuează plata redevenţei datorată Delegatarului în termenul prevăzut, Delegatul va plăti penalităţi de întârziere în cuantum de 0,01 % din suma datorată pentru fiecare zi de întârziere, cuantumul total al penalităţilor neputând depăşi suma datorată cu titlu de redevenţă. Delegatul este de drept în întârziere pentru obligaţia de a plăti redevenţa în termenele reglementate, penalităţile de întârziere fiind datorate fără a fi necesare formalităţi suplimentare.

Neplata integrală a oricărei tranşe datorate cu titlu de redevenţă de către Delegat în termen de 30 (treizeci) de Zile de la data scadenței tranşei respective, conferă Delegatarului dreptul de a considera Contractul reziliat de plin drept fără a fi nevoie de nicio altă formalitate sau de intervenţia unei instanţe judecătoreşti, rezilierea operând de drept prin simpla notificare a Delegatului, la data transmiterii notificării de reziliere. În situaţia rezilierii Contractului potrivit prezentului alineat, Delegatul va datora daune interese egale cu Redevenţa care ar fi fost datorată până la Data Încetării Contractului. Delegatul este de drept în întârziere pentru plata daunelor interese amintite la data operării rezilierii, fără a fi necesară intervenţia instanţei sau alte formalităţi suplimentare. Pentru claritate, părţile stabilesc că în măsura în care Delegatarul îşi va exercita dreptul de reziliere, Delegatul va datora şi penalităţile de întârziere calculate până la data operării rezilierii, precum şi daunele interese anterior amintite echivalente cu Redevenţa care ar fi fost datorată până la Data Încetării Contractului.

Pentru nerespectarea indicatorilor de performanţă, Delegatul va suporta penalităţile prevăzute în Anexa 8 a Contractului. Perceperea acestor penalităţi nu înlătură dreptul Delegatarului de a aplica orice alte sancţiuni aplicabile pentru nerespectarea indicatorilor de performanţă potrivit prevederilor prezentului Contract şi a anexelor sale sau potrivit prevederilor legale aplicabile şi nu înlătură nicio altă obligaţie de plată a Delegatului care decurge din nerespectarea indicatorilor de performanţă şi revine Delegatului potrivit prevederilor legale aplicabile.

Nerespectarea de către Delegat a obligaţiilor sale de realizare a Investiţiilor la care s-a angajat prin prezentul Contract, astfel cum sunt detaliate în Programul de investiţii, inclusiv întârzierile înregistrate faţă de termenele de realizare a investiţiilor, prevăzute în Programul de Investiţii, va atrage, obligaţia Delegatului de a plăti Delegatarului penalităţi după cum urmează:

* 1. penalităţi de 10 % din valoarea investiţiei nerealizate pentru întârzieri la finalizarea acesteia de maxim 3 luni faţă de termenul prevăzut în Programul de Investiţii;
	2. penalităţi de 25 % din valoarea investiţiei nerealizate pentru fiecare trimestru de întârziere, după perioada menționată la lit.a).

Delegatul este obligat la plata unor sancțiuni conform Regulamentului Serviciului precum și în următoarele cazuri :

a. 2500 lei/UAT/abatere constatată sau semnalată, pentru colectarea deșeurilor cu nerespectarea frecvenței de colectare sau a programelor stabilite în contract și în regulamentul serviciului.

b. 500 lei/abatere constatată sau semnalată pentru neamplasarea, după golire, a echipamentelor de colectare la locul de încărcare.

c. 2500 lei/rută/UAT/abatere constatată sau semnalată – unde se constată abaterea - nerespectarea rutei de colectare, stabilit, atunci când se prestează activitatea de colectare a deșeurilor

d. 400 lei /abatere constată sau semnalată pentru utilizarea unui vehicul de colectare care nu corespunde cerințelor tehnice stabilite prin contract sau de indicatorii de performanță

e. 200 lei /informație solicitată Delegatului, nefurnizată către Delegatar/ADI/altor entităţi îndreptăţite să primească informaţia în termenul şi în condiţiile stabilite de Contract sau prevederile legale aplicabile

f. 4000 lei/abatere constatată sau semnalată - dacă intervenția solicitată Delegatului conform Contractului sau prevederilor legale aplicabile nu se realizează în maxim 24 de ore de la solicitare

g. 1000 lei/amplasament necurățat de către Delegat/abatere constatată sau semnalată (pentru amplasamentele de depozitare, respectiv suprafețele afectate de scurgerea levigatului din utilajele de transport)

h. 2500 lei/abatere constatată sau semnalată – pentru neridicarea deșeurilor depozitate ilegal în ziua solicitării UAT-ului

i. 2000 lei/abatere constatată sau semnalată – pentru nepunerea la dispoziție sau punerea parțială la dispoziţie a containerelor necesare pentru desfășurarea de activități, manifestări desfășurate de către UAT

j. 2500 lei/abatere constatată sau semnalată – pentru neridicarea deșeurilor generate în urma manifestărilor, activităților desfășurate de către UAT, în ziua încheierii acestora.

k. 1500 lei – pentru nefunctionalitatea GPS sau a sistemului informational mai mult de 48 ore din culpa. Delegatului. Sancțiunea se percepe pentru fiecare 48 de ore în care se constată/semnalează că sistemul GPS sau sistemul informaţional nu funcţionează corespunzător.

l. 2000 lei/abatere constată sau semnalată – pentru neînlocuirea recipienților deteriorați în termenele stipulate în contract.

Neîndeplinirea obligațiilor contractuale sau respectiv prestarea serviciului intr-un mod necorespunzător obligațiilor asumate conferă dreptul reprezentanților ADI de a constata, in baza unui proces verbal de monitorizare şi a comunica UAT-ului în cauză aceste fapte. UAT-ul/ADI va dispune la aplicarea sancțiunilor.

* 1. **Modalitatea de implementare a contractului**

Executarea contractului nu este supusă unor condiții speciale.

Având în vedere valoarea mare a contractului, **cuantumul garanției de bună execuție** a fost stabilit prin raportare la valoarea anuală a contractului.

Garanția de Bună Execuție se constituie si se mentine pe toată Durata Contractului. Cuantumul Garanției de Bună Execuție este de 10 (zece)% din prețul contractului, fara TVA. Ofertantul declarat castigator va constitui Garanția de Bună Execuție, in functie de prețul contractului si o va menţine în vigoare pe toată Durata Contractului în favoarea Delegatarului/ADI. Valoarea contractului va fi calculată ca produsul dintre tarifele ofertate şi cantitățile de deşeuri estimate care trebuie gestionate. Garanţia de bună execuţie se constituie prin virament bancar sau printr-un instrument de garantare emis de o instituţie de credit din România sau alt stat sau de o societate de asigurari, în condiţiile legii, şi devine anexă la contract in conditiile art. 154 alin.(4) din Legea 98/2016 cu modificarile si completarile ulterioare..

Ofertantul declarat castigator are obligatia de a constitui garantia de buna executie a contractului in conditiile de mai sus cel mai târziu în termen de 5(cinci) zile lucratoare de la data semnarii contractului.Autoritatea contractanta va elibera/ restitui garantia de buna executie conform prevederilor art. 154^ alin.(2) din L 98/2016 cu modificarile si completarile ulterioare.

**Ajustarea prețului contractului** se face anual în condițiile reglementate de dispozițiile legale în materia serviciilor comunitare în general și a serviciului de salubrizare în particular.

Cuantumul si regimul tarifelor se stabilesc, se ajusteaza sau se modifica potrivit prevederilor Ordinului ANRSC nr.109/2007 privind aprobarea Normelor metodologice de stabilire, ajustare sau modificare a tarifelor pentru activitatile specifice serviciului de salubrizare a localitatilor.

Cuantumul tarifelor se ajustează anual potrivit prevederilor Ordinului ANRSC nr.109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor.

Parametrul de ajustare va fi indicele prețurilor de consum. Formula de ajustare este

 [Delta(ct) + Delta(ct) x r%]

 Delta(t) = ────────────────────, unde:

 Q

  Delta(ct) - creşterea cheltuielilor totale determinate de influenţele reale primite în costuri;

  r% - cota de profit a operatorului;

  Q - cantitatea programată în unităţi de măsură specifice, luată în calcul la nivelul avut în vedere la determinarea tarifului actual.

**8. Alte justificări**

În vederea implementării contractului de servicii care face obiectul prezentei proceduri, autoritate contractantă nu are nevoie de disponibilizarea unor fonduri având în vedere că acesteia nu-i incumbă nicio obligație de plată în cadrul contractului. Plata se va efectua de unitățile administrativ teritoriale deservite.

**Elaborat de:**